Source: http://www.fmph.uniba.sk/index.php?id=2837
Timestamp: 2013-05-23 14:33:03+00:00
Document Index: 5388877

Matched Legal Cases: ['§ 33', 'Čl. 1', '§ 54', 'čl. 9', 'čl. 10', 'čl. 11', '§ 53', '§ 53', '§ 53', '§ 47', 'čl. 11', 'Čl. 4', '§ 53', '§ 92', 'Čl.6', 'čl. 5', 'čl. 5', 'čl. 5', 'čl. 12', 'Čl. 7', 'Čl. 8', 'Čl. 9', 'Čl. 10', 'Čl. 11', 'čl. 4', '§ 53', 'Čl. 12', 'čl. 5', 'Čl. 13', 'čl. 9', 'Čl. 14', '§ 95', '§ 96', '§ 96', '§ 96', '§ 451', '§ 96', '§ 96', '§ 96', '§ 96', '§6', '§4', '§6', '§5', '§6', '§4', '§6', '§5', '§6', '§5', '§3', '§3', '§3', '§ 2', '§ 2', '§ 2', '§ 33']

Štipendijný poriadok Mapa stránokEnglish
Štúdium > Dokumenty > Štipendijný poriadok Možnosti štúdia na fakultePrijímacie konanie, prestupyNovoprijatým študentomHarmonogram štúdiaPoplatkyBakalárske štúdiumMagisterské štúdiumŠtátne skúškyRigorózne konanieDoktorandské štúdiumRozvrhy a obsadenosť predmetovŠtudijné oddelenieŠtudentská vedecká konferenciaŠtudentská anketaDokumentyŠtudijný poriadokŠtipendijný poriadok Archív študijných programov a sylabov predmetovLinkyŠtúdium v zahraničíĎalšie vzdelávanie Schválený Akademickým senátom FMFI UK dňa 7.3.2011
(vnútorný predpis č. 1/2011 schválený Akademickým senátom FMFI UK dňa 7.3.2011)
Tento štipendijný poriadok je v zmysle § 33 ods. 3 písm. c) zákona č. 131/2002 Z. z. o vysokých školách a o zmenách a doplnení niektorých zákonov (ďalej len „zákon“) vnútorným predpisom Fakulty matematiky, fyziky a informatiky Univerzity Komenského v Bratislave (ďalej len „fakulty“) a bol Akademickým senátom fakulty schválený dňa 7. marca 2011. Čl. 1
Tento Štipendijný poriadok upravuje podmienky a spôsob poskytovania štipendií študentom fakulty v prvom a druhom stupni štúdia v zmysle zákona o vysokých školách.[1] Nevzťahuje sa na študentov doktorandského štúdia, ktorým sa priznáva štipendium na základe § 54 ods. 18 zákona o vysokých školách, s výnimkou čl. 9 ods. 2, čl. 10 a čl. 11. PRVÁ ČASŤ
Zdroje financovania štipendií
Fakulta poskytuje študentom štipendiá: a) z prostriedkov určených na tento účel zo štátneho rozpočtu, b) z vlastných zdrojov a prostredníctvom štipendijného fondu univerzity.Prvý oddiel
ŠTIPENDIÁ Z PROSTRIEDKOV ŠTÁTNEHO ROZPOČTU
(1) Študentom študijných programov prvého a druhého stupňa a študijných programov podľa § 53 ods. 3 zákona o vysokých školách, ktorí majú trvalý pobyt v Slovenskej republike, sa na základe splnenia ustanovených podmienok priznáva sociálne štipendium. Sociálne štipendium prispieva na úhradu nákladov spojených so štúdiom. Na sociálne štipendium má študent právny nárok.[2] (2) Na sociálne štipendium nemá nárok študent,a) ktorý študuje študijný program prvého stupňa, ak už dosiahol vysokoškolské vzdelanie prvého stupňa,
c) ktorému bolo poskytnuté sociálne štipendium v príslušnom roku štúdia alebo v jeho časti v študijnom programe príslušného stupňa vysokoškolského vzdelania; na účely tohto odseku sa prvé tri roky štúdia v študijných programoch podľa § 53 ods. 3 považujú za štúdium v študijnom programe prvého stupňa a štvrtý a ďalšie roky štúdia v študijnom programe druhého stupňa, pričom štvrtý rok štúdia v študijnom programe podľa § 53 ods. 3 je na účely tohto odseku považovaný za prvý rok štúdia v študijnom programe druhého stupňa a ďalšie roky štúdia primerane; doba, počas ktorej študent poberal v príslušnom roku štúdia sociálne štipendium, sa zaokrúhľuje na celé roky smerom nahor,
d) ktorý príslušný študijný program študuje dlhšie, ako je jeho štandardná dĺžka štúdia,
e) ktorý študuje externou formou štúdia.[3] (3) Študentovi so zdravotným postihnutím môže byť priznané sociálne štipendium aj po prekročení štandardnej dĺžky štúdia, ak je prekročenie spôsobené jeho zdravotným postihnutím.[4] (4) Žiadosť o priznanie sociálneho štipendia predkladá študent na predpísanom tlačive dekanovi fakulty prostredníctvom študijného oddelenia fakulty, na ktorej je zapísaný. Študent, ktorý je zapísaný na viacerých fakultách, môže žiadať o priznanie štipendia len na jednej fakulte. (5) Za správnosť údajov uvedených v žiadosti zodpovedá študent, ktorý žiadosť podal.
(6) Žiadosť posudzuje dekan, ktorý ju v zmysle odseku 4 prijal, a rozhodne o nej. Rozhodnutie o priznaní štipendia sa vydáva písomnou formou v súlade s ustanoveniami § 47 a nasl. zákona č. 71/1967 Zb. o správnom konaní (správny poriadok) v znení neskorších predpisov. (7) Ak študent nesplní podmienky na priznanie sociálneho štipendia, vysoká škola sociálne štipendium neprizná. Študent, ktorého žiadosť o priznanie sociálneho štipendia bola zamietnutá, môže podať odvolanie podľa čl. 11. (8) Ak dôjde k zmene podmienok, za ktorých bolo štipendium priznané, je povinnosťou poberateľa štipendia neodkladne túto skutočnosť oznámiť tam, kde bola žiadosť podaná. (9) Neoprávnene prevzaté štipendium je študent povinný vrátiť podľa osobitného predpisu.[5] (10) Fakulta poskytuje sociálne štipendium v mesačnej výške najneskôr desiaty deň príslušného kalendárneho mesiaca na bankový účet vedený v Slovenskej republike, ktorého číslo uvedie študent v žiadosti o priznanie sociálneho štipendia.[6] (11) Poradným orgánom pre posúdenie žiadostí o sociálne štipendium je štipendijná komisia, ktorú menuje dekan. Čl. 4
Motivačné štipendium (1) Študentom fakulty sa priznáva z účelových prostriedkov štátneho rozpočtu motivačné štipendium[7]. (2) Motivačné štipendium sa priznáva za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu a vývoja, umeleckej alebo športovej činnosti[8] ako: a) motivačné štipendium za vynikajúci prospech (prospechové štipendium), b) motivačné štipendium za mimoriadne výsledky (mimoriadne štipendium). (3) O priznaní motivačného štipendia rozhodne rektor alebo dekan fakulty. V rozhodnutí uvedie výšku motivačného štipendia a odôvodnenie priznania.[9]
Pravidlá priznávanie prospechového štipendia a posudzovanie plnenia študijných povinností (1) Dekan fakulty priznáva motivačné štipendium za vynikajúci prospech (ďalej v tomto článku len “štipendium“) počnúc druhým rokom štúdia študentovi bakalárskeho študijného programu alebo študentovi spojeného prvého a druhého stupňa štúdia podľa § 53 ods. 3 zákona o vysokých školách, ktorý študuje v dennej forme štúdia, za vynikajúce plnenie študijných povinností v predchádzajúcom akademickom roku, ak a) nemal prerušené štúdium, b) vo všetkých predmetoch, ktoré mal zapísané, získal hodnotenie A až E[10],
c) získal najmenej 54 kreditov[11], d) nemal zapísaný predmet opakovane[12]. (2) Dekan fakulty prizná štipendium aj študentovi študujúcemu podľa odseku 1 v prvom roku štúdia, ak v predchádzajúcej časti akademického roka a) nemal prerušené štúdium, b) vo všetkých predmetoch, ktoré mal pre príslušnú časť zapísané, získal do začiatku letného semestra daného roku hodnotenie A až E[13], c) získal najmenej 27 kreditov[14],
d) nemal zapísaný predmet opakovane[15].Štipendium sa priznáva v prvej polovici letného semestra príslušného akademického roka. (3) Dekan fakulty priznáva štipendium v prvom roku štúdia študentovi magisterského študijného programu, ktorý študuje v dennej forme štúdia, za vynikajúce plnenie študijných povinností v poslednom roku bakalárskeho štúdia, na ktorý časovo bezprosredne nadväzuje magisterské štúdium, ak v ňom a) neprekročil štandardnú dĺžku štúdia b) nemal prerušené štúdium
c) vo všetkých predmetoch, ktoré mal zapísané, získal hodnotenie A až E[16],
d) nemal zapísaný predmet opakovane.[17]V ďalších rokoch magisterského štúdia sa priznáva štipendium študentovi dennej formy štúdia za vynikajúce plnenie študijných povinností v predchádzajúcom akademickom roku, ak nemal v tom roku prerušené štúdium. (4) Na účely posúdenia plnenia študijných povinností sa vytvoria skupiny študijných programov[18]: všetky študijné programy v študijnom odbore Učiteľstvo akademických predmetov, všetky študijné programy v študijnom odbore Fyzika, Fyzika a Všeobecné lekárstvo, všetky študijné programy v študijných odboroch Matematika, Aplikovaná matematika a Štatistika, všetky študijné programy v študijných odboroch Informatika, Aplikovaná informatika a Kognitívna veda. Pre účely priznania štipenida sa študenti jednotlivých skupín študijných programov rozdelia na dve skupiny; jednu podľa ods. 1 a ods. 3, druhú podľa ods. 2. (5) Osobitne pre každú skupinu študijných programov podľa ods. 4 sa študenti, ktorí spĺňajú podmienky podľa ods. 1-3, zaraďujú do poradovníka na základe váženého študijného priemeru (ďalej iba „VŠP“) vzostupne - od najnižšieho VŠP po najvyšší VŠP. Pre študentov prvého ročníka magisterského štúdia, ktorí v poslednom roku bakalárskeho štúdia získali menej ako 54 kreditov, sa VŠP myslí horší z VŠP za celé bakalárske štúdium a VŠP v poslednom roku bakalárskeho štúdia.
(6) Počet študentov fakulty, ktorým sa priznáva prospechové štipendium podľa ods. 1 a ods. 3 v každej zo skupín vytvorených podľa ods. 4 je spravidla jedna desatina z počtu študentov fakulty študujúcich dennou formou študijné programy zaradené do príslušnej skupiny študijných programov k 31.10. akademického roka, za ktorý sa posudzuje plnenie študijných povinností, okrem študentov fakulty študujúcich študijné programy tretieho stupňa[19]. Takto získaný počet sa upravuje na najbližšie párne číslo smerom nahor. (7) Počet študentov fakulty v prvom roku štúdia, ktorým sa priznáva prospechové štipendium podľa ods. 2 v každej zo skupín vytvorených podľa ods. 4 je spravidla jedna desatina z počtu študentov fakulty študujúcich dennou formou študijné programy zaradené do príslušnej skupiny študijných programov v prvom roku štúdia k 31.10. akademického roka, v ktorom sa prospechové štipendium priznáva, okrem študentov študujúcich študijné programy tretieho stupňa[20]. Takto získaný počet sa upravuje na najbližšie párne číslo smerom nahor. (8) Prospechové štipendium podľa ods. 1 a ods. 3 sa priznáva vo výške[21]a) dvaaštvrťnásobku základu zisteného podľa § 92 ods. 1 zákona o vysokých školách prvej polovici z desiatich percent študentov v každej skupine študijných programov; b) jednej polovice sumy vypočítanej podľa písmena a) druhej polovici z desiatich percent študentov v každej skupine študijných programov (9) Prospechové štipendium podľa ods. 2 sa priznáva vo výške jednej polovice sumy vypočítanej podľa ods. 8. (10) Dekan prizná prospechové štipendium v každej skupine študijných programov takému počtu študentov, ktoré zodpovedá spravidla 10 % študentov z celkového počtu študentov fakulty študujúcich študijné programy príslušnej skupiny študijných programov k 31. 10. hodnoteného akademického roka v poradí úspešnosti podľa VŠP. V prípade rovnosti VŠP pri hranici 10 % dekan zohľadní ďalšie z nasledujúcich kritérií a) počet získaných kreditov za obdobie, za ktoré sa posudzuje plnenie študijných povinností, prednosť majú študenti s vyšším získaným počtom kreditov, b) počet opravných termínov potrebných na absolvovanie predmetov, prednosť majú študenti s nižším počtom opravných termínov, c) rok štúdia, prednosť majú študenti s nižším rokom štúdia. (11) a) V prípade, že v niektorej zo skupín študijných programov dosahuje jeden alebo viac študentov rovnaké plnenie kritérií podľa ods. 10 tak, že nie je možné rozdeliť desať percent študentov, ktorým bolo priznané prospechové štipendium podľa ods. 1 a ods. 3, na dve polovice, štipendium vo výške podľa ods. 8 písm. a bude priznané aj všetkým študentom, ktorí dosahujú rovnaké plnenie kritérií ako posledný študent z prvej polovice študentov. O počet študentov, ktorým sa prizná štipendium vo výške podľa ods. 8 písm. a navyše, sa zníži počet študentov, ktorým sa prizná štipendium vo výške podľa ods. 8 písm. b. b) V prípade, že v niektorej zo skupín študijných programov dosahuje jeden alebo viac študentov rovnaké plnenie kritérií podľa ods. 10 ako posledný študent, ktorému má byť priznané prospechové štipendium podľa ods. 1 a ods. 3, prospechové štipendium bude priznané všetkým takýmto študentom vo výške podľa ods. 8 písm. b. c) V prípade, že v niektorej zo skupín študijných programov dosahuje jeden alebo viac študentov rovnaké plnenie kritérií podľa ods. 10 ako posledný študent, ktorému má byť priznané prospechové štipendium podľa ods. 2, prospechové štipendium bude priznané všetkým takýmto študentom vo výške podľa ods. 9.
d) Štipendiá, ktoré vzniknú úpravou počtu študentov, ktorým je priznané prospechové štipendium podľa ods. 4 ,5 a 10 písm. a, b a c sú hradené z prostriedkov fakulty. Čl.6.
Priznanie prospechového štipendia (1) Pravidlá, podľa ktorých sa posudzuje plnenie študijných povinností študentmi fakulty sú zverejnené na mieste obvyklom pre úradné oznamy fakulty pred začiatkom akademického roka, v ktorom sa prospechové štipendium priznáva. (2) Prospechové štipendium sa priznáva bez toho, aby oň študent žiadal s výnimkou študenta podľa čl. 5 ods. 3, ktorý absolvoval bakalárske štúdium na inej fakulte UK alebo na inej vysokej škole. Takýto študent musí o priznanie motivačného štipendia za vynikajúci prospech požiadať a doložiť listiny preukazujúce splnenie kritérií na jeho priznanie. Študentovi, ktorému sa prizná prospechové štipendium, sa vydá osobitné rozhodnutie. (3) Prospechové štipendium podľa čl. 5 ods. 1 a 3 sa priznáva v októbri príslušného akademického roku[22] a poskytuje v rovnakých častiach v jednotlivých semestroch akademického roka, v ktorom bolo priznané. Prospechové štipendium podľa čl. 5 ods. 2 sa priznáva v prvej polovici letného semestra príslušného akademického roku[23] a poskytuje v priznanej výške v semestri, v ktorom bolo priznané. (4) Menný zoznam študentov fakulty, ktorým bolo priznané prospechové štipendium, sa zverejní na úradnej výveske fakulty a na internetovej stránke fakulty. (5) Proti rozhodnutiu o priznaní motivačného štipendia za vynikajúci prospech môže študent podať žiadosť o preskúmanie rozhodnutia podľa čl. 12. Čl. 7
Pravidlá priznávania mimoriadneho štipendia (1) Mimoriadne štipendium možno priznať študentovi študujúcemu v dennej forme štúdia, ktorý neštuduje študijný program tretieho stupňa, za a) úspešnú reprezentáciu Fakulty matematiky, fyziky a informatiky, Univerzity Komenského alebo Slovenskej republiky v umeleckých, športových alebo vo vedomostných súťažiach, b) vynikajúci výsledok vo vedeckej činnosti, obzvlášť ŠVK, v umeleckej činnosti alebo v športovej činnosti, c) vynikajúce plnenie študijných povinností počas celého štúdia alebo
d) mimoriadne kvalitnú bakalársku alebo diplomovú prácu študenta. (2) Mimoriadne štipendium možno priznať za ten istý výsledok v činnosti alebo v súťaži podľa ods. 1 písm. a) a b) len raz[24]. (3) Mimoriadne štipendiá sa priznávajú v akademickom roku spravidla dvakrát, a to a) k 17. novembru, b) ku koncu akademického roku. Návrh na udelenie jednorazového štipendia podľa ods. 1 podáva príslušný prodekan. (4) O priznanie mimoriadneho štipendia študent nežiada. Priznanie mimoriadneho štipendia nie je nárokovateľné. (5) Mimoriadne štipendiá je možné priznať v celkovej sume do výšky na to účelovo určených finančných prostriedkov. Druhý oddiel ŠTIPENDIÁ Z VLASTNÝCH ZDROJOV UK
A/ Štipendiá udeľované rektorom Čl. 8
Jednorazové štipendium (1) Udeľovanie štipendií absolventom magisterského štúdia, ktorí dosahovali počas štúdia vynikajúce študijné výsledky a študentom bakalárskeho a magisterského štúdia, ktorí dosiahli vynikajúce výsledky v odbornej, vedeckej, výskumnej alebo športovej činnosti, formou jednorazových štipendií sa riadi Štipendijným poriadkom Univerzity Komenského v Bratislave. (2) ávrh na udelenie štipendia podáva rektorovi dekan fakulty, na ktorej je študent spĺňajúci kritériá na priznanie štipendia zapísaný. B/ Štipendiá udeľované dekanom fakulty Čl. 9
(1) bsolventom bakalárskeho a magisterského štúdia, ktorí dosahovali počas štúdia vynikajúce študijné výsledky, udeľuje dekan Akademickú pochvalu dekana za vynikajúce plnenie študijných povinností, spojenú s udelením mimoriadneho jednorazového štipendia. (2) tudentom bakalárskeho, magisterského a doktorandského štúdia, ktorí dosiahli vynikajúce výsledky v odbornej, vedeckej, výskumnej alebo inej činnosti udeľuje dekan Akademickú pochvalu dekana spojenú s udelením jednorazového mimoriadneho štipendia. (3) Študentom fakulty, ktorí svojím prejavom, činom alebo iným spôsobom preukázali vysoký stupeň morálky a občianskeho uvedomenia a prispeli tak k šíreniu dobrého mena fakulty udeľuje dekan Akademickú pochvalu dekana za príkladný občiansky postoj spojenú s udelením jednorazového štipendia. (4) Absolventom magisterského štúdia, ktorých diplomová práca dosahuje výnimočnú kvalitu, môže udeliť dekan mimoriadnu Cenu dekana za vynikajúcu diplomovú prácu formou jednorazového štipendia. (5) Jednorazové mimoriadne štipendium môže dekan udeliť mimoriadne nadanému a talentovanému študentovi bakalárskeho a magisterského štúdia, ako aj študentovi, ktorého počas štúdia postihla obzvlášť nepriaznivá sociálna situácia. (6) Návrh na udelenie jednorazového štipendia (v zmysle zákona[25]), podľa ods. 1 až 5 podáva dekanovi príslušný prodekan. Čl. 10
Štipendiá a sociálne podpory z mimorozpočtových prostriedkov fakulty (1) Študentom bakalárskeho, magisterského a doktorandského štúdia, ktorí dosahujú počas štúdia vynikajúce študijné výsledky, môže dekan z prostriedkov získaných podnikateľskou činnosťou fakulty priznať štipendium za vynikajúce plnenie študijných povinností. (2) Podmienkou na poskytovanie štipendií podľa ods. 1 je dosahovanie váženého študijného priemeru za predchádzajúci akademický rok pod 1,10. Štipendium sa spravidla vypláca len určitému počtu študentov, ktorí za hodnotený úsek štúdia dosiahli najlepší študijný priemer. (3) O tom, či sa bude v danom akademickom roku toto štipendium vyplácať, rozhodne po vyjadrení akademického senátu fakulty dekan, ktorý rozhodne aj o konkrétnej výške štipendia. (4) Študentom bakalárskeho, magisterského a doktorandského štúdia môže dekan priznať z mimorozpočtových prostriedkov pravidelnú sociálnu podporu. Žiadosť o priznanie tohto druhu štipendia podáva študent dekanovi prostredníctvom príslušného útvaru dekanátu.
(5) Študent nemá právny nárok na priznanie štipendia a sociálnej podpory podľa tohto článku. Rozhodnutie dekana o priznaní štipendia podľa ods. 1 alebo o priznaní sociálnej podpory podľa ods. 4 alebo o zamietnutí žiadosti podľa odseku 4 je konečné.
ODVOLANIE A PRESKÚMANIE ROZHODNUTIA Čl. 11
Odvolanie (1) Na rozhodovanie o priznaní sociálneho štipendia sa vzťahujú všeobecné predpisy osprávnom konaní.[26]
(2) Študent môže proti rozhodnutiu podľa čl. 4 ods. 6 podať odvolanie v súlade s § 53 a nasl. zákona č. 71/1967 Zb. o správnom konaní (správny poriadok) v znení neskorších predpisov. (3) Odvolanie sa podáva dekanovi, ktorý napadnuté rozhodnutie vydal. Dekan môže o odvolaní sám rozhodnúť, ak odvolaniu v plnom rozsahu vyhovie. Ak dekan nerozhodne o odvolaní, predloží ho najneskôr 30 dní odo dňa, keď mu odvolanie došlo spolu so spisovým materiálom Ministerstvu školstva SR, ktoré je odvolacím orgánom v rozhodovaní o priznaní sociálneho štipendia a upovedomí o tom žiadateľa. Čl. 12
Preskúmanie rozhodnutia (1) Proti rozhodnutiu o priznaní motivačného štipendia za vynikajúci prospech podľa čl. 5 môže študent podať žiadosť o preskúmanie rozhodnutia (ďalej len „žiadosť“) v lehote 15 dní odo dňa doručenia rozhodnutia.
(2) Žiadosť sa podáva dekanovi, ktorý napadnuté rozhodnutie vydal.
(3) Dekan, ktorý napadnuté rozhodnutie vydal, môže o žiadosti sám rozhodnúť, ak jej v plnom rozsahu vyhovie
(4) Ak dekan nerozhodne o žiadosti podľa odseku 3, postúpi ju spolu so spisovým materiálom rektorovi najneskôr do 30 dní odo dňa, keď mu bola doručená a upovedomí o tom žiadateľa.
(5) Rektor zmení alebo zruší napadnuté rozhodnutie, ktoré bolo vydané v rozpore so zákonom, vnútornými predpismi UK alebo fakulty, inak žiadosť zamietne a pôvodné rozhodnutie potvrdí. TRETIA ČASŤ
ZÁVEREČNÉ USTANOVENIA Čl. 13
Výška štipendií udeľovaných dekanom Ďalšie podrobnosti, najmä výšku udeľovaných štipendií podľa čl. 9 a 10, určí dekan v súlade s týmto poriadkom osobitným predpisom. Čl. 14
Účinnosť Tento poriadok nadobudol účinnosť schválením v Akademickom senáte Fakulty matematiky, fyziky a informatiky Univerzity Komenského v Bratislave dňa 7.marca 2011. V Bratislave dňa 7.3.2011 prof. RNDr. Jozef Masarik, DrSc.
dekan FMFI UK prof. RNDr. Daniel Ševčovič, CSc.
predseda AS FMFI UK
[1] § 95 až 97 zákona o vysokých školách.[2] § 96 ods. 1 zákona o vysokých školách.[3] § 96 ods. 2 písm. a) až e) zákona o vysokých školách.[4] § 96 ods. 3 zákona o vysokých školách.[5] § 451 a nasl. Občianskeho zákonníka.[6] § 96 ods. 7 zákona o vysokých školách.[7] § 96 ods. 8 zákona o vysokých školách.[8] § 96 ods. 9 zákona o vysokých školách.[9] § 96 ods. 10 zákona o vysokých školách.[10] §6 ods. 3 Vyhlášky MŠ SR č. 614/2002 Z.z. o kreditovom systéme štúdia[11] §4 ods. 1 v súbehu s §6 ods. 5 Vyhlášky MŠ SR č. 614/2002 Z.z. o kreditovom systéme štúdia[12] §5 ods. 3-5 Vyhlášky MŠ SR č. 614/2002 Z.z. o kreditovom systéme štúdia[13] §6 ods. 3 Vyhlášky MŠ SR č. 614/2002 Z.z. o kreditovom systéme štúdia[14] §4 ods. 1 v súbehu s §6 ods. 5 Vyhlášky MŠ SR č. 614/2002 Z.z. o kreditovom systéme štúdia[15] §5 ods. 3-5 Vyhlášky MŠ SR č. 614/2002 Z.z. o kreditovom systéme štúdia[16] §6 ods. 3 Vyhlášky MŠ SR č. 614/2002 Z.z. o kreditovom systéme štúdia[17] §5 ods. 3-5 Vyhlášky MŠ SR č. 614/2002 Z.z. o kreditovom systéme štúdia[18] čl.IV ods.1 Podmienok poskytnutia dotácie na motivačné štipendiá[19] §3 ods. 1 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[20] §3 ods. 1 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[21] §3 ods. 2 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[22] § 2 ods. 4 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[23] § 2 ods. 5 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[24] § 2 ods. 3 Vyhlášky MŠ SR č. 453/2005 Z.z. o rozsahu a ďalších podrobnostiach o priznávaní motivačného štipendia[25] § 33 ods. 3 písm. c) zákona o vysokých školách.[26] 14 Zákon č. 71/1967 Zb. o správnom konaní (správny poriadok) v znení neskorších predpisov.
Zodpovednosť za obsah: prodekanka pre pregraduálne štúdium, Posledná aktualizácia: 28.03.2011Tlač PDF